PTT หั่นงบฯลงทุนปี 63 เหลือ 5.39 หมื่นลบ. รับมือศก.ชะลอ-สงครามการค้า
PTT หั่นงบฯลงทุนปี 63 เหลือ 5.39 หมื่นลบ. รับมือศก.ชะลอ-สงครามการค้า
PTT หั่นงบฯลงทุนปี 63 เหลือ 5.39 หมื่นลบ. รับมือศก.ชะลอ-สงครามการค้า
28 พ.ค. 2563

บริษัท ปตท.จำกัด (มหาชน) หรือ PTT แจ้งว่า ที่ประชุมคณะกรรมการบริษัทในวันนี้ ได้ทบทวนแผนการลงทุน ของปตท. และบริษัทย่อยที่ปตท.ถือหุ้น 100% และอนุมัติให้ปรับลดแผนการลงทุนสำหรับปี 2563 จากจำนวน 69,310 ล้านบาท เป็น 53,901 ล้านบาท ดังนี้
ธุรกิจก๊าซธรรมชาติ จากเดิม 5,799 ล้านบาท เหลือ 3,461 ล้านบาท ,ธุรกิจท่อส่งก๊าซธรรมชาติ 9,579  ล้านบาท เหลือ 9,005  ล้านบาท ,ธุรกิจการค้าระหว่างประเทศ 179 ล้านบาท เหลือ 117 ล้านบาท ,ธุรกิจเทคโนโลยีและวิศวกรรม 5,836  ล้านบาท เหลือ 3,722  ล้านบาท
สำนักงานใหญ่ 669   ล้านบาท เหลือ 549  ล้านบาท ,ธุรกิจปิโตรเลียมขั้นปลาย 44 ล้านบาท เหลือ 30 ล้านบาท ,การลงทุนในบริษัทที่ ปตท.ถือหุ้น 100% 47,204 ล้านบาท เหลือ  37,017 ล้านบาท รวมทั้งหมดเหลือ 53,901  ล้านบาท จากเดิม 69,310  ล้านบาท
ทั้งนี้ การทบทวนแผนการลงทุนข้างต้น ส่วนใหญ่เป็นการเปลี่ยนแปลงการลงทุนของบริษัทที่ ปตท.ถือหุ้น 100% ธุรกิจก๊าซธรรมชาติ และ กลุ่มธุรกิจเทคโนโลยีและวิศวกรรม โดยส่วนใหญ่ปรับลดงบลงทุนของโครงการที่ยังไม่เริ่มดำเนินการ อย่างไรก็ดีโครงการลงทุนที่อยู่ระหว่างการก่อสร้าง ยังคงดำเนินการตามแผนการลงทุนเดิม เช่น โครงการท่อส่งก๊าซธรรมชาติเส้นที่ 5 โครงการท่อส่งก๊าซธรรมชาติจากสถานีควบคุม ความดันก๊าซฯ ราชบุรี-วังน้อยที่ 6 โครงการสถานีรับจ่ายก๊าซธรรมชาติเหลว (แอลเอ็นจี) แห่งที่ 2 เป็นต้น
โดยการทบทวนปรับลดแผนการลงทุนดังกล่าว เป็นไปตามมาตรการบริหารจัดการ “ลด-ละ-เลื่อน” ให้เหมาะสมกับ สถานการณ์และสภาวะเศรษฐกิจที่ได้รับผลกระทบจากการแพร่ระบาดของเชื้อไวรัสโคโรนา 2019 (โควิด-19) และสงครามราคาน้ำมัน
 